
1. nodaļa


	
Septiņi iemesli, kāpēc tev jābūt svaidītam



	 

	1. Tev jābūt svaidītam, jo neviens nespēj īstenot savu kalpošanu ar dabiskajiem spēkiem vai caur cilvēka spēku, bet tikai caur Garu.

	 

	Tad viņš man deva šādu paskaidrojumu: tā skan Tā KUNGA vārds Zerubabelam: ne ar bruņotu spēku, ne ar varu, bet ar Manu Garu! - saka Tas KUNGS Cebaots.

	Caharijas 4:6

	 

	Īsta kalpošana būs sekmīga tikai caur Svētā Gara spēku. Viltus kalpošana darbojas skolotāja, lektora vai motivējoša runātāja spēju līmenī. Pieņem lēmumu kļūt svaidīta persona un iekļūt patiesajā kalpošanā.

	Pacel savu kalpošanu caur atraisīta svaidījuma spēku. Bez svaidījuma tu nespēj darīt neko.

	 

	2. Tev jābūt svaidītam, jo pat Jēzus Kristus gaidīja, lai tiktu svaidīts, pirms Viņš iesāka savu kalpošanu.

	 

	Kad nu visi ļaudis likās kristīties un arī Jēzus bija kristīts, tad, Viņam Dievu lūdzot, debesis piepeši atvērās,

	un Svētais Gars redzamā veidā uz Viņu kā balodis nolaidās, un balss atskanēja no debesīm: "Tu esi Mans mīļais Dēls, uz Tevi Man labs prāts."

	Un Jēzus pats, kad Viņš Savu darbu sāka, bija trīsdesmit gadus vecs.

	Lūkas 3:21-23

	Šis notikums iezīmēja Kristus kalpošanas iesākumu. Līdz trīsdesmit gadu vecumam mēs par Viņu neko nedzirdam. No šī brīža, kad Svētais Gars (svaidījums) nolaidās uz Viņa, Jēzus iesāka sludināt, mācīt un dziedināt.

	 

	3. Tev jābūt svaidītam, jo apustuļiem tika lūgts gaidīt uz Svēto Garu (svaidījumu) pirms viņu kalpošanas iesākšanās.

	 

	Un, tos sapulcinājis, Viņš tiem pavēlēja neaiziet no Jeruzālemes, bet gaidīt Tēva apsolījumu, ko jūs, tā Viņš sacīja, no Manis esat dzirdējuši.

	Apustuļu d. 1:4

	 

	Kāda kalpošana, pēc tavām domām, tev būs bez Svētā Gara? Pat lielajiem apustuļiem, kas staigāja ar Kristu, bija vajadzīgs saņemt svaidījumu, lai gūtu panākumus kalpošanā.

	 

	4. Tev jābūt svaidītam, jo lieli pravieši kā Elīsa prasīja saņemt svaidījumu, kad tiem bija dota iespēja prasīt to, ko viņi vēlējās iegūt.

	 

	Elīsa izšķīra, ka kalpošana tiek veikta tikai caur svaidījumu. Kad Elija viņam prasīja, ko viņš vēlas, viņš teica, ka vēlas dubultu svaidījuma devu.

	 

	Kad viņi bija cauri izgājuši, tad Elija sacīja Elīsam: "Lūdz, ko man būs tev darīt, iekāms es tieku paņemts projām no tevis!" Un Elīsa atbildēja: "Es lūdzu, lai tavs gars man tiktu dots divkārt!"

	2.Ķēniņu 2:9

	 

	Viņš varēja prasīt daudz citu lietu. Viņš varēja prasīt Elijas godu, Elijas naudu, Elijas īpašumus, Elijas mašīnu vai pat Elijas sievu. Tomēr pēc gadiem ilgas staigāšanas ar Eliju Elīsa zināja, kur slēpjas viņa kalpošanas noslēpums. Viņš zināja, ka tas saistās ar svaidījumu, tāpēc viņš prasīja pēc tā dubultdevas. Kāpēc tev jāmeklē kaut ko vēl, kad lielie pravieši meklēja svaidījumu?

	 

	5. Tev jābūt svaidītam, jo ķēniņš Sauls netika pārveidots par “citu cilvēku,” kamēr viņš netika svaidīts.

	 

	Sauls tika pārveidots no parastas personas par ķēniņu, kad tika svaidīts. Tādā pašā veidā arī tu kļūsi par autoritāti - par Dieva cilvēku, ķēniņu Dieva valstībā, kad tu tiksi svaidīts.

	Tu vari pielietot citas metodes, manipulēt un kontrolēt ļaudis, bet tu nekad nekļūsi par cilvēku ar autoritāti bez svaidījuma. Svētā Gara svaidījums pārveidos tevi par citu cilvēku.

	 

	Tad Samuēls ņēma eļļas trauciņu un to izlēja uz viņa galvu, un viņš to skūpstīja un sacīja: "Vai Tas KUNGS nav tevi svaidījis par valdnieku pār Savu īpašumu - Israēla tautu?"

	1.Samuēla 10:1

	 

	Un Tā Kunga Gars būs pār tevi spēcīgs, un tu kopā ar viņiem pravietosi, un tu tiksi pārmainīts par citādu cilvēku.

	1.Samuēla 10:6

	 

	6. Tev ir jābūt svaidītam, jo ķēniņš Dāvids, svaidītais psalmists un Rakstu autors, pierakstīja visas savas svētības svaidījumam.

	 

	Dāvids atzina gandrīz katru savas dzīves aspektu kā svaidījuma rezultātu. Augstākie garīgie ļaudis atzīst un izšķir svaidījuma iedarbības sekas dažādās savas dzīves sfērās.

	Astoņdesmit devītajā psalmā mēs atrodam, ka ķēniņš Dāvids izdzied vienu no visskaistākajiem psalmiem no visiem. Tajā viņš apraksta svaidījuma spēcīgās sekas viņa dzīvē. Viņš runā par palīdzību, spēku, garīgu iekārtošanu un pacelšanu un autoritāti kā lietām, kas nāk no svaidījuma iedarbības.

	Ja svaidītais psalmists ieguva visas šīs lietas no svaidījuma, kā tu ceri kļūt viens no šādiem ļaudīm bez svaidījuma? Vai tu vari vainot ķēniņu Dāvidu, kad viņš sauca uz to Kungu: “Neatņem no manis savu Svēto Garu.”

	 

	Neraidi mani prom no Sava vaiga un neatņem no manis Savu Svēto Garu!

	Psalmi 51:13

	 

	Svētais Gars (svaidījums) viņam bija visdārgākā manta.

	 

	7. Svaidījums ir būtiski svarīgs, jo Mozus atteicās turpināt kalpošanu bez tā.

	 

	Ja pat Mozus nespēra nevienu soli bez svaidījuma, kā tu vari būt drošs doties uz priekšu kalpošanā bez tā?

	Otrajā Mozus grāmatā mēs redzam, ka Mozus atteicās veikt savu kalpošanu, ja Dievs noņems viņam savu spēku un svaidījumu.

	Kad Mozus attiecās uz Dieva tuvumu, viņš ar to domāja svaidījumu un Dieva spēku.

	 

	Tad Mozus sacīja: "Ja Tu pats neiesi mums līdzi, tad neved mūs prom no šejienes.

	Jo no kā lai varētu zināt, ka es un Tava tauta esam labvēlību atraduši Tavās acīs? Vai ne no tā, ka Tu mūs vadi, tā ka mēs, es un Tava tauta, atšķiramies no visām citām tautām, kas virs zemes?"

	Un Tas Kungs sacīja Mozum: "Es darīšu arī šo lietu, ko tu esi pieminējis; jo tu esi atradis labvēlību Manās acīs un Es tevi saucu vārdā."

	Tad Mozus sacīja: "Rādi man, lūdzams, Savu godību!"

	Un Viņš sacīja: "Es likšu visai Savai godībai iet garām tavā priekšā, un Es saukšu tavā priekšā Tā Kunga Vārdu. Jo Es esmu žēlīgs, - kam esmu žēlīgs un par ko Es apžēlojos, par to Es apžēlojos."

	2.Mozus 33:15-19


2. nodaļa

	
Piecpadsmit vareni svaidījuma rezultāti tavā dzīvē



	

	 

	Toreiz Tu runāji ar Savu svēto parādībā un sacīji: "Es esmu vainagojis varoni, kam jāspēj palīdzēt, paaugstinājis izraudzīto no tautas dēliem.

	Es esmu atradis un izraudzījis Dāvidu par Savu kalpu, ar Savu svēto eļļu Es esmu viņu svaidījis,

	un Mana roka turēs viņu stipri, un Mans elkonis viņu spēcinās."

	Psalmi 89:20-22

	 

	Vienā no visjaukākajiem psalmiem Vecajā Derībā ķēniņš Dāvids dzied par svētībām, ko viņš saņem tāpēc, ka ir ticis svaidīts.

	Pēc savas pieredzes es atrodu, ka tikai daži ļaudis spēj attiekties pret savām svētībām, nonākot līdz viņu svētību faktiskajam avotam. Viņi nezina, kur un kā viņi panāca, lai atrastos tur, kur viņi tagad atrodas, un lai iegūtu to, kas viņiem tagad pieder. Tas bieži ir pamats nepateicībai un sacelšanās. Es domāju, ka tā ir svarīga kvalitāte spēt dziļi domāt un spēt izšķirt visu svētību avotu.

	Tas ir brīnišķīgi - lasīt, kā Dāvids apraksta visus ieguvumus, ko sniedz svaidījums. Viņš ļoti glabā šo svaidījumu un bieži ir gatavs attiekties pret sevi kā “tā Kunga svaidīto.”

	Lai Dievs atver tavas acis redzēt Viņa svaidījuma vērtību tavā dzīvē un kalpošanā!

	Es ticu, ka, ja vairāk kalpotāju spētu redzēt, ko svaidījums dara, viņi vēlētos To un meklētu To pāri visam citam. Ja svaidījumam bija tādas sekas Dāvida dzīvē, arī tev ir jāpiedzīvo svaidījums, lai Tam būtu tādas pašas sekas uz tavu dzīvi un kalpošanu!

	 

	1. Svaidījuma iedarbības rezultāts tevī būs pārdabiska palīdzība tavā dzīvē un kalpošanā.

	Dāvids juta, ka viņa kalpošana kā ķēninam ir saņēmusi palīdzību svaidījuma dēļ. Dievs par viņu teica:

	 

	Es esmu vainagojis varoni...

	 

	Psalmi 89:20

	 

	2. Svaidījums liks tev pacelties līdz kalpošanas augstumiem.

	Dāvids redzēja savu paaugstināšanu kā svaidījuma rezultātu.

	 

	(Es esmu) paaugstinājis izraudzīto no tautas dēliem.

	Psalmi 89:21

	 

	3. Svaidījums nostiprinās tevi kalpošanā.

	Tu vari redzēt skaidru atšķirību starp kalpošanu, ko ir nostiprinājis Dievs, un to kalpošanu, kas nav nostiprināta. Ķēniņš Dāvids kļuva nostiprināts svaidījuma dēļ.

	 

	Es esmu atradis un izraudzījis Dāvidu par Savu kalpu, ar Savu svēto eļļu Es esmu viņu svaidījis,

	un Mana roka turēs viņu stipri, un Mans elkonis viņu spēcinās.

	Psalmi 89:21-22

	 

	4. Svaidījums dos spēku tavai kalpošanai.

	Nereti kalpotāji ir vāji savā sludināšanā un kalpošanā. Atbrīvošanas spēks un spēks izmainīt cilvēku dzīves tur vienkārši nav. Svaidījums viens pats atņems visa veida vājumus un nevarību no tavas dzīves un kalpošanas. Ķēniņš Dāvids juta, ka viņš kļūst spēcīgs svaidījuma dēļ. Dāvids sacīja:

	 

	Mans elkonis viņu spēcinās...

	Psalmi 89:22

	 

	5. Svaidījums tevi pasargās no viltus.

	Ļaunums, kas sasaista kalpotājus, ir velna viltus. Viltus attīstās aklībā un liekulībā kalpošanā. Daudziem padzīvojušiem kalpotājiem ir milzīgi aklības apgabali. Viņi spēj ieraudzīt un aizvākt mazu kukainīti, bet nespēj saskatīt milzīgu dzīvnieku kā kamieli, kad tas nāk tiem pretī!

	 

	Jūs aklie ceļa rādītāji, kas odus izkāšat un kamieļus aprijat.

	Mateja 23:24

	 

	Jēzus bargi satrieca padzīvojušos kalpotājus par viņu viltu, aklības apgabaliem un, kā sekas, to liekulību.

	 

	Vai jums, aklie ceļa rādītāji...

	Mateja 23:16

	 

	Jūs ģeķi un aklie!

	Mateja 23:17

	 

	Jūs ģeķi un aklie!

	Mateja 23:19

	 

	Jūs aklie ceļa rādītāji...

	Mateja 23:24

	 

	Aklo farizej!

	Mateja 23:26

	 

	Tomēr ķēniņš Dāvids saprata, ka viņš uzvarēja viltu svaidījuma dēļ. “Nekādi ienaidnieki neuzveiks viņu ar savu viltu” (Psalmi 89:23). Tiec atbrīvots no viltus sava svaidījuma dēļ!

	 

	6. Svaidījums atbrīvos tevi no velna uzsūtītajām slimībām.

	Dāvids ticēja, ka slimības un citas vājības nespēj viņu ietekmēt tieši svaidījuma dēļ. Tu arī piedzīvosi veselību svaidījuma dēļ.

	 

	Nekādi ienaidnieki neuzveiks viņu ar savu viltu.

	Psalmi 89:23

	 

	7. Svaidījums liks ienaidniekiem, kas cīnās pret tevi, tikt iznīcinātiem.

	Tā Kunga svaidītais nedomāja, ka ienaidnieki jau ir sakauti, jo viņš bija labs stratēģis. Viņš nedomāja, ka viņa militārās uzvaras nāca tāpēc, ka viņam bija liela armija. Viņš pat nedomāja, ka viņa ienaidnieki ir vāji vai nesagatavoti. Dāvids juta, ka viņam pieder uzvara pār saviem ienaidniekiem tieši svaidījuma dēļ.

	 

	Es sadragāšu viņa pretiniekus viņa priekšā un viņa nīdējus notriekšu gar zemi.

	Psalmi 89:24

	 

	 



8. Svaidījums liks tev piedzīvot Dieva laipnību.

	Ķēniņš Dāvids saprata, ka Dievs viņam parāda savu labvēlību. Viņš varēja sajust dievišķo smaržu un paliekošās žēlastības. Viņš ticēja, ka piedzīvo Dieva laipnību tikai tāpēc, ka viņš bija ticis svaidīts.

	 

	Mana uzticība un žēlastība būs ar viņu...

	Psalmi 89:25

	 

	9. Svaidījums nostiprinās tevi kā cilvēku ar autoritāti.

	 

	...un Manā Vārdā augstu pacelsies viņa rags.

	Psalmi 89:25

	 

	Rags bija ķēniņa autoritātes simbols, un frāze “augstu pacelsies viņa rags” runā par personas autoritātes nodibināšanu. Autoritāte ir kaut kas, ko tu vari ieņemt kā dotu dāvanu, kamēr tu to nepazaudē.

	Kad nomira Sālamans, viņa dēls Rehabeāms nespēja saglabāt kontroli pār valsti. Cilvēki vienkārši viņam nepaklausīja un viņam nekalpoja!

	Dāvids saprata, ka viņam ir dota liela autoritāte, kas bija viņa svaidījuma rezultāts. Dāvids ticēja, ka viņš spēj īstenot autoritāti savā valstī svaidījuma dēļ. Lai tavs rags tiek pacelts, un lai Dievs nostiprina tavu autoritāti un tavu aicinājumu! Lai tu spētu viegli vadīt un nodibināt kontroli!

	 

	10. Svaidījums liks tev izplesties.

	 

	Viņa rokā Es nodošu jūru un viņa labajā rokā - upes.

	Psalmi 89:26

	Tā Kunga svaidītais ķēniņš Dāvids redzēja savas spējas izplesties pāri upēm un jūrām, kas arī bija svaidījuma rezultāts. Dievs deva man kalpošanu, kas ir izpletusies tāli pāri manai zemei. Lai redzētu savas kalpošanas augļus, man ir jālido pāri daudzām upēm un jūrām. Tas viss ir svaidījuma rezultāts. Dāvids ticēja, ka viņš spēj izplest savu kalpošanu pāri jūrām un upēm svaidījuma dēļ.

	Es redzu arī tavu kalpošanu izaugam aiz tavas valsts robežupēm.

	 

	11. Svaidījums liks tev attīstīt spēcīgas attiecības ar Dievu.

	 

	Viņš sauks Mani: "Tu esi mans Tēvs, mans Dievs un manas pestīšanas klints patvērums!"

	Jā, Es viņu iecelšu par pirmdzimto..."

	Psalmi 89:27-28

	 

	Redzi, viss, kas tev pieder, ir dāvana. Pat tavas spējas meklēt Dievu un Viņu atrast ir dāvana. Vislielākā dāvana, kas var būt personai, ir ciešas attiecības ar Dievu. Dāvids to izšķīra un godāja spēju nonākt attiecībās ar Dievu.

	Vēlreiz, viņš zināja šīs dāvanas avotu. Ilgi pirms žēlastības ēras iestāšanās viņš ticēja, ka bauda tēva-dēla attiecības ar Jahvi svaidījuma dēļ.

	 

	12. Svaidījums tev dos kaut ko mūžīgu.

	 

	Jā, Es viņu iecelšu par pirmdzimto...

	Psalmi 89:28

	 

	Dāvids izšķīra, ka ir saņēmis kaut ko daudz dārgāku kā šīs zemes ķēniņi, kaut ko mūžīgu un nesatricināmu! Kaut ko patiešām paliekošu un vērtīgu! Svaidījums liks tavai dzīvei iegūt mūžības vērtību. Tava kalpošana nesīs augļus aiz šīs zemes robežām mūžībā svaidījuma dēļ.

	 

	13. Svaidījums liks tev iegūt derības attiecības ar Dievu.

	 

	...un Mana derība ar viņu paliks pastāvīgi.

	Psalmi 89:29

	 

	Daudzi nesaprot, ka Dievs ne uz visiem atsaucas caur derībām.

	Vai tu esi vienprātībā ar katru, ko tu pazīsti? Tava laulības derība un citi derību līgumi ir ļoti īpaši Dieva līgumi ar saviem īpašajiem ļaudīm! Dievs izvēlas īpašus ļaudis, lai ar tiem noslēgtu īpašas derības.

	Dāvids ticēja, ka viņam bija derības attiecības ar Dievu svaidījuma dēļ. Kaut tu būtu viens no īpašajiem cilvēkiem, ar ko Dievam ir derība!

	 

	14. Svaidījums ietekmēs tavus bērnus.

	 

	Viņa dzimumu Es uzturēšu mūžīgi...

	Psalmi 89:30

	 

	Tu vari sagaidīt, ka svaidījums ietekmēs tavus bērnus un tos atvedīs pie Dieva. Visi pieredzējušie vecāki zina, ka tikai Dieva spēks spēj pagriezt viņu bērnus pareizajā virzienā.

	Vairums bērnu atmet bērnības ideālus, ko viņu vecāki ielika viņos, kad kļūst pieauguši. Drīz vien tu sapratīsi, ka tikai Dieva spēks spēj pagriezt tavu bērnu pareizajā virzienā. Izjūti atkarību no svaidījuma, un tavi bērni tiks nostiprināti un kļūs par Dieva slavas atspulgu uz zemes.

	Dāvids ticēja, ka pat viņa bērni gūs labumu no tā, ka viņš ir svaidīts. Patiesi, svaidījums ietekmē bērnus.

	 

	15. Svaidījums tev dos ilglaicīgu kalpošanu.

	 

	Viņa dzimums pastāvēs mūžīgi, un viņa tronis būs kā saule Manā priekšā,

	tas pastāvēs visos laikos tāpat kā mēness un paliks tik ilgi, kamēr staigās mākoņi!

	Psalmi 89:37-38

	 

	Daudzas kalpošanas pēc dažiem gadiem izzudīs. Daudzām lietām, ko mēs ceļam, nav paliekošas vērtības. Tas prasa Dieva spēku likt lietām pastāvēt un izturēt. Svaidījums tev dos šo kalpošanas ilglaicības šķautni. Pastāvība un ilglaicīgums atbrīvosies visā, ko tu darīsi, tieši svaidījuma dēļ!

	 

	 


3. nodaļa

	
Viens solis uz svaidījumu



	 

	Dievs pats nolemj, kas kļūs svaidīts

	 

	Vai uz svaidījumu ved tikai septiņi soļi? Es tā domāju. Svaidījums ir Svētais Gars. Svaidījums ir Svētā Gara spēks. Vai var būt septiņi vienkārši soļi uz Svētā Gara saņemšanu? Ja ir septiņi vienkārši soļi uz šo svaidījumu, tad kāpēc vairums cilvēku nav To saņēmuši?

	Kad jūs runājat par svaidījumu, jūs runājat par Dievu. Vai var būt septiņi soļi uz Dievu? Vai Dievs var būt aizsniedzams caur septiņiem vienkāršiem soļiem? Patiesībā nē! Viņš saka savā Vārdā:

	 

	Tiešām, Tu esi noslēpumains Dievs, Israēla Dievs un Glābējs!

	Jesajas 45:15

	 

	Dievs apslēpj sevi un nav viegli atrodams. Tāpēc tev Viņš ir jālūdz, pirms Viņš tev var tikt dots. Tev ir jāmeklē, pirms tu atrodi, un jāklaudzina, pirms tev tiek atvērtas durvis.

	Dažreiz tev būs vajadzīgs iet tālāk par lūgšanu un Viņu jāsāk meklēt. Dažreiz tev būs vajadzīgs doties tālāk par lūgšanu un meklēšanu un jāsāk klaudzināt.

	Pirms gadiem es dzirdēju kādu cilvēku stāstot par septiņiem soļiem uz svaidījumu, un es tiku patiesi svētīts ar patiesībām, kas slēpās šajā vēstī. Pēc gadiem ilgām slāpēm pēc Tā es sapratu, ka tur bija daudz vairāk kā tikai “septiņu soļu” programma uz Svētā Gara svaidījumu.

	Šajā grāmatā es centīšos dalīties par kādiem punktiem no “septiņu soļu” programmas ceļā uz svaidījumu. Tomēr šajā nodaļā es vēlos jums rādīt vienu soli uz svaidījumu, kas pārklāj visus pārējos soļus šajā vai kādā citā grāmatā. Tas ir solis, kas ietver sevī Dieva suverēno gribu. Nav svarīgi, cik smagi tu strādā vai seko kādiem principiem, Dievs pats dievišķi izvēlas, ka atļaus kādam nākt Viņam tuvāk.

	 

	Četri cilvēki, kas saprata

	svaidījuma izcelsmi

	 

	1. Jēzus Kristus mācīja, ka Dieva izvirzīšanai, spēkam un svētībām pamatā ir Debesu lēmums, ko pieņēmis Dievs.

	 

	Cebedeja dēlu māte vēlējās, lai viņas dēli sēdētu pie tā Kunga labās un kreisās rokas. Jēzus atbildēja un viņai teica, ka iesākumā viņiem ir jādzer no upurtrauka.

	 

	Tad Cebedeja dēlu māte nāca ar saviem dēliem pie Viņa, metās zemē un lūdza ko no Viņa.

	Un Viņš tai sacīja: "Ko tu gribi?" Viņa saka Tam: "Saki, lai šie abi mani dēli sēd Tavā valstībā viens Tev pa labo, otrs pa kreiso roku."

